《释宗显重修宝梵院》
宋代·陈祖仁

身浮沤□草头露，实见卓立中流柱。
世纲走逃如脱兔，菩提流流无他路。
迷人捐躯大火聚，自灼自焚甘自苦。
诸佛菩萨慈悯故，教以一舍无复取。
显公超然知落处，功德销磨赀万数。
一箪一钵朝昏度，佛事日富贫非虑。
如是降心如是住，哎哕自蓄与虫蠹。
风清松竹相尔汝，谁其嗣之需一悟。

作者简介：陈祖仁，孝宗淳熙间为潼川府观察推官。事见清道光《蓬溪县志》卷一三。